На абслугоўванні ўстановы, якой кіруе галава сям’і, знаходзіцца 2453 чалавекі з 76 населеных пунктаў Ушаччыны, прычым, не толькі Вялікадолецкага сельсавета. Да самага аддаленага Завыдрына, напрыклад, 43 кіламетры. У “веданні” медыкаў і пяць фельчарска-акушэрскіх пунктаў, якія яны згодна з графікам наведваюць два разы ў месяц, а ў Старым Сяле з-за адсутнасці фельчара бываюць кожны тыдзень. Так, шмат часу праводзяць урачы ў дарозе, але ж на своечасовасць аказання пацыентам дапамогі гэта не ўплывае: калі адзін едзе на выклік, у бальніцы абавязкова застаецца другі.